recursal/SuperWikiNEXT-32B huggingface dataset:
**கார நீரிலிகள்** *( Base anhydrides)* என்பவை முதல் மற்றும் இரண்டாம் நெடுங்குழுவில் இடம்பெற்றுள்ள தனிமங்களின் ஆக்சைடுகள் ஆகும். முதல் நெடுங் குழுவில் உள்ள தனிமங்கள் கார உலோகங்கள் என்றும் இரண்டாவது நெடுங்குழுவில் இடம்பெற்றுள்ள தனிமங்கள் காரமண் உலோகங்கள் என்றும் அழைக்கப்படுகின்றன. தொடர்புடைய ஐதராக்சைடு உப்பிலிருந்து நீர் மூலக்கூறை நீக்குவதன் மூலம் கார நீரிலிகளைத் தயாரிக்கலாம். கார நீரிலியுடன் தண்ணீர் சேர்க்கப்படுமேயானால் அதனோடு தொடர்புடைய கார ஐதராக்சைடு உருவாகிறது. ஒரு காரநீரிலியானது அர்ரீனியசு காரமாகவும் செயல்படுவது இல்லை பிரான்சிடெட் லவ்ரி காரமாகவும் செயல்படவில்லை. ஏனெனில் இது புரோட்டான்களை ஏற்றுக் கொள்வதில்லை தண்ணீரில் ஐதராக்சைடு அயனியின் அடர்த்தியை அதிகரிப்பதும் இல்லை. ஆனால் இவை இலூவிக் காரமாகச் செயல்படுகின்றன. ஏனெனில் இது இலூயிக் அமிலங்களுடன், குறிப்பாக அமில ஆக்சைடுகளுடன்  எலக்ட்ரான் இரட்டைகளை பகிர்ந்து கொள்கிறது.

உதாரணங்கள்
----------

* கால்சியம் ஆக்சைடு, கால்சியம் ஐதராக்சைடு சேர்மத்தின் நீரிலியாகும்
* பேரியம் ஆக்சைடு , பேரியம் ஐதராக்சைடு சேர்மத்தின் நீரிலியாகும்
* சோடியம் ஆக்சைடு, சோடியம் ஐதராக்சைடு சேர்மத்தின் நீரிலியாகும்
* பொட்டாசியம் ஆக்சைடு, பொட்டாசியம் ஐதராக்சைடு சேர்மத்தின் நீரிலியாகும்
* இசுட்ரோன்சியம் ஆக்சைடு, இசுட்ரோன்சியம் ஐதராக்சைடு சேர்மத்தின் நீரிலியாகும்
* இலித்தியம் ஆக்சைடு, இலித்தியம் ஐதராக்சைடு சேர்மத்தின் நீரிலியாகும்
* சீசியம் ஆக்சைடு, சீசியம் ஐதராக்சைடு சேர்மத்தின் நீரிலியாகும்
* ருபீடியம் ஆக்சைடு, ருபீடியம் ஐதராக்சைடு சேர்மத்தின் நீரிலியாகும்

மேற்கோள்கள்
-----------

1. ↑  Principles of Modern Chemistry, 7th Edition. David Oxtoby, H. P. Gillis, Alan Campion. Published by Cengage Learning. Page 675-676. ISBN 978-0840049315

இவற்றையும் காண்க
----------------

* அமில ஆக்சைடுகள்
**பட்டபெந்தி தொன் நந்தசிறி விஜேவீர** (*Patabendi Don Nandasiri Wijeweera*, சிங்களம்: පටබැඳි දොන් නන්දසිරි විජෙවීර, ஜூலை 14, 1943 - நவம்பர் 13, 1989) ஒரு மார்க்சியப் புரட்சியாளர். இலங்கையின் தீவிரவாத இயக்கமாக இருந்த ஜே.வி.பி என அழைக்கப்படும் மக்கள் விடுதலை முன்னணியை அமைத்து அதன் தலைவராக இருந்தவர். பொலிவியாவின் புரட்சியாளரான சே குவேராவின் வழிமுறைகளைத் தீவிரமாகப் பின்பற்றியவர். இவரது கம்யூனிசக் கொள்கைகள் இலங்கையின் வறிய மக்களிடையேயும் இளைஞர்களிடையேயும் பெரும் வரவேற்பைப் பெற்றன. இவர் தலைமையில் மக்கள் விடுதலை முன்னணி இலங்கையில் இரு முறை (1971 புரட்சி, 1987-1989 புரட்சி) புரட்சிகளில் இறங்கி தோல்வி அடைந்தது. இவர் உலப்பனை என்ற இடத்தில் வைத்து இலங்கை இராணுவத்தினரால் கைது செய்யப்பட்டு அடுத்த நாள் கொழும்பில் சுட்டுக் கொல்லப்பட்டார்.

வாழ்க்கைக் குறிப்பு
-------------------

இலங்கையின் தென் மாகாணத்தில் கோட்டேகொட என்னும் மீன்பிடிக் கிராமத்தில் பிரெஞ்சுப் புரட்சி நினைவு நாள் ஒன்றில் (ஜூலை 14) பிறந்தவர் ரோகண. இவரது தந்தை இலங்கை கம்யூனிஸ்ட் கட்சியில் அங்கத்தவராக இருந்தவர். கலாநிதி எஸ். ஏ. விக்கிரமசிங்கவுடன் நெருங்கிய தோழராக இருந்தவர்.

உயர் கல்வி
----------

பத்திரிசு லுமும்பா பல்கலைக்கழகத்தில் மருத்துவத்தில் உயர்கல்வி பெற மொஸ்கோ சென்றார். அங்கு மருத்துவத்துடன் மார்க்சியக் கொள்கைகளைத் தீவிரமாகக் கற்க ஆரம்பித்தார். அத்துடன் சோவியத் ஒன்றியத்தில் அக்காலத்தில் நிலவிய சோசலிசம் உண்மையான பொதுவுடைமைக் கொள்கைகளுக்கு ஏற்பானதாக இல்லை என்பதை உணர ஆரம்பித்தார். இதன் காரணமாக அவர் 1964 ஆம் ஆண்டில் ரஷ்யாவில் இருந்து வெளியேற்றப்பட்டார்.

மேற்கோள்கள்
-----------

1. ↑  "Wijeweera murder investigation not priority : JVP". BBC News. 10 November 2004. .
2. ↑  "SRI LANKA:THE UNTOLD STORY Chapter 40: Rohana Wijeweera's killing - still a mystery". Asia Times. மே 18, 2002. 2016-04-01 அன்று மூலம் பரணிடப்பட்டது. 2013-11-13 அன்று பார்க்கப்பட்டது.
3. ↑  "காப்பகப்படுத்தப்பட்ட நகல்". 2018-09-30 அன்று மூலம் பரணிடப்பட்டது. 2022-01-13 அன்று பார்க்கப்பட்டது.
**மாலை நேரத்து மயக்கம்** (***Maalai Nerathu Mayakkam***) கீதாஞ்சலி செல்வராகவன் இயக்கத்தில், 2016 ஆம் ஆண்டு வெளிவந்த இந்தியத் தமிழ்த் திரைப்படமாகும். கோலா பாஸ்கர் தயாரிப்பில், அம்ரித் இசை அமைப்பில், 1 ஜனவரி 2016 ஆம் தேதி வெளியான இப்படம் நல்ல விமர்சனத்தை பெற்றது. 1 ஏப்ரல் 2016 அன்று தெலுங்கு மொழியில் இப்படம் டப்பிங் செய்யப்பட்டு வெளியானது. இப்படத்தின் கதையை எழுதியவர் செல்வராகவன் ஆவார். பாலகிருஷ்ணா கோலாவும் மற்றும் வாமிகா கப்பியும் இப்படத்தில் அறிமுகப் படுத்தப்பட்டனர்.

நடிகர்கள்
---------

பாலகிருஷ்ணா கோலா, வாமிகா கப்பி, பார்வதி நாயர், ஷர்ரன் குமார், அழகம் பெருமாள், கல்யாணி நடராசன்.

கதைச்சுருக்கம்
--------------

பிரபு (பாலகிருஷ்ணா கோலா), நடுத்தர வர்க்கத்தை சேர்ந்த ஐ.டி யில் வேலைபார்க்கும் ஒரு வாலிபன். உண்மையான காதலுக்காக எங்கும் அவனுக்கு, அவன் தோற்றத்தின் காரணாமாக காதல் அமையவே இல்லை.

மறுபுறம், மனோஜா (வாமிகா கப்பி) திருமணம் வேண்டாம் என்ற எண்ணம் கொண்ட நகரப்பெண். அவளின் தாயின் உடல்நல கோளாறின் காரணமாக பிரபுவை திருமணம் செய்ய நேரிடுகிறது.

இருவருக்கும் இடையே கருத்து வேறுபாடு நிறைய இருந்ததால், பிரச்சனைகள் அதிகமாகி முறிவு ஏற்படுகிறது. பின்னர் எவ்வாறு அந்த தம்பதி மீண்டும் இணைந்தனர் என்பதே மீதிக் கதையாகும்.

ஒலிப்பதிவு
----------

திரைப்படத்தின் பின்னணி மற்றும் பாடல்களின் இசையை அமைத்தவர் அறிமுக இசை அமைப்பாளர் அம்ரித் ஆவார். அம்ரித் மற்றும் விவேக் பாடல்களின் வரிகளை எழுதினர். 8 அக்டோபர் 2015 அன்று திங்க் மியூசிக் நிறுவனம் பாடல்களின் ஒலித்தொகுப்பை வெளியிட்டது.

தயாரிப்பு
---------

2006 ஆம் ஆண்டு புதுப்பேட்டை வெளியான பிறகு, யுவன் சங்கர் ராஜா மற்றும் அரவிந்த் கிருஷ்ணாவுடன் சேர்ந்து "வைட் எலபன்ட்ஸ்" என்ற தயாரிப்பு குழுமத்தை நிறுவினார் செல்வராகவன். கார்த்தி, சந்தியா ஆகியோரை வைத்து நவம்பர் 2006-யில் *மாலை நேரத்து மயக்கம்* படப்பிடிப்பு துவங்கியது. ஒளிப்பதிவாளர் அரவிந்த் கிருஷ்ணா நிறுவனத்தை விட்டு வெளியேறியதால், படப்பிடிப்பு தடைபட்டது.

வெளியீடு
--------

50 வினாடிகள் கொண்ட முதல் முன்னோட்டம் 25 செப்டம்பர் 2015 அன்றும், 1 நிமிடம் 27 வினாடிகள் கொண்ட இரண்டாம் முன்னோட்டம் 27 நவம்பர் 2017 அன்றும் வெளியிடப்பட்டன. இந்தியத் தணிக்கைக் குழு இப்படத்திற்கு "ஏ" சான்றிதழ் வழங்கியது. 1 ஜனவரி 2016 அன்று உலகம் முழுவதும் இப்படம் வெளியானது. யூடியூப் இணையதளத்தில், 30 டிசம்பர் 2015 அன்று "சரக்கா" என்ற பாட்டை திங்க் மியூசிக் நிறுவனம் வெளியிட்டது.

விமர்சனம்
---------

இப்படம் பரவலாக நல்ல விமர்சனத்தை பெற்றது. 5-ற்கு 2.5 மதிப்பெண்களை பெற்ற இப்படம், சீரான திரைக்கதை இல்லையென்றும், பொதுவான காதல் கதைகளிலிருந்து மாறுபட்ட காதல் கதையை கொண்டது என்றும் விமர்சனம் செய்யப்பட்டது.



1. ↑  "https://www.youtube.com". External link in `|title=` (உதவி)
2. ↑  "http://www.sify.com". 2015-10-25 அன்று மூலம் பரணிடப்பட்டது. 2019-03-25 அன்று பார்க்கப்பட்டது. External link in `|title=` (உதவி)
3. ↑  "http://www.123telugu.com". External link in `|title=` (உதவி)
4. ↑  "http://www.hindu.com". 2008-09-06 அன்று மூலம் பரணிடப்பட்டது. 2019-03-25 அன்று பார்க்கப்பட்டது. External link in `|title=` (உதவி)
5. ↑  "http://www.cinesouth.com". 2007-09-02 அன்று மூலம் பரணிடப்பட்டது. 2019-03-25 அன்று பார்க்கப்பட்டது. External link in `|title=` (உதவி)
6. ↑  "http://www.thehindu.com". External link in `|title=` (உதவி)
7. ↑  "http://www.behindwoods.com". External link in `|title=` (உதவி)
8. ↑  "http://www.rediff.com". External link in `|title=` (உதவி)
**மராம் திருவிழா** (*Maramfest*) என்பது மணிப்பூரில் ஜான் ஹிங்குங்கால் நிறுவப்பட்ட வருடாந்திர இசை மற்றும் பண்பாட்டு விழாவாகும். இது பொதுவாகத் திசம்பர்/சனவரி மாதங்களில் நடைபெறும். இத்திருவிழாவை Sevendiary.com நடத்துகின்றது. 2012-ல், இந்த வரிசையில் இரண்டு பிரித்தானிய இசைக்குழுக்கள் *ப்ளட்ஷாட் டான்* மற்றும் *ஜெராத்* திருவிழாவில் முக்கிய பங்காற்றியது.

**மராம் திருவிழா** 2009
-----------------------

முதல் மராம் திருவிழா 16 சனவரி 2009 அன்று உலங்கூர்தி தளத்தில், மரம் மையத்தில் நடைபெற்றது. இதில் முற்போக்கான பாறை, நாட்டுப்புற இசை மற்றும் ராக் இசை எனப் பல இழைகள் முழங்கப்பட்டது. ஜியாங்கம், ஸ்கார்ஃப், சைக்கோனா, யங் மராலூயித்ஸ் மற்றும் ஓவர் தி பிரிட்ஜ் போன்ற புகழ்பெற்ற கலைஞர்கள் இசை நிகழ்ச்சிகளை நிகழ்த்தினர்.

மராம் திருவிழா 2012
-------------------

இரண்டு வருட இடைவெளிக்குப் பிறகு, மராம் திருவிழா 2012-ல் 2வது பதிப்பில், மணிப்பூரில் உள்ள சிறிய அரங்கான, சேனாபதியில் நடைபெற்ற திருவிழா பில்லில், பிளட்சூட் டான் (ஐக்கிய இராச்சியம்), செராத் (ஐக்கிய இராச்சியம்) மற்றும் *ரீசைகிள்* (இம்பால்) ஆகிய இசைக்குழுக்கள் இடம்பெற்றன.

அதிகாரப்பூர்வ தொகுப்பு இசைத்தொகுப்பு
------------------------------------

திருவிழாவின் தொடக்கத்திலிருந்து ஆண்டுதோறும் அதிகாரப்பூர்வ மராம் திருவிழா இசைத் தொகுப்பு இசைத் தட்டு வெளியிடப்படுகிறது. இத்தொகுப்பில் அந்த ஆண்டு விழாவில் நிகழ்த்திய ஏராளமான கலைஞர்களின் பாடல்களும், மராம் கலைஞர்களால் வெளியிடப்பட்ட சிறந்த பாடல்களின் தொகுப்புகளும் இதில் அடங்கும்.

| ஆண்டு | தலைப்பு |
| --- | --- |
| 2006 | *மராம் திருவிழா* |
| 2007 | *மராம் திருவிழா* |
| 2009 | *மராம் திருவிழா* |
|

வெளி இணைப்புகள்
---------------

* www.reinventclock.com

மேற்கோள்கள்
-----------

1. ↑  "British acts Bloodshot Dawn & Xerath rocked Maramfest 2012". 2012-12-31. 2021-10-19 அன்று மூலம் பரணிடப்பட்டது. 2023-03-06 அன்று பார்க்கப்பட்டது.
2. ↑  "HET « Infomaram". 2011-07-18 அன்று மூலம் பரணிடப்பட்டது. 2009-12-03 அன்று பார்க்கப்பட்டது.
3. ↑  "Manipur Photo Gallery: Latest Pictures, Best News Photos, Images about on Manipur".
4. ↑
பல்வேறு தனி வெப்பநிலைகளில் கரும்பொருள் வெப்பக் கதிர்வீசலின் செறிவுக்கும், அலைநீளத்துக்குமான தொடர்பு.
**வீனின் இடப்பெயர்ச்சி விதி** (*Wien's displacement law*) கரும்பொருள் ஒன்றில் இருந்து எந்த வெப்பநிலையிலும் வெளியேறும் வெப்பக் கதிர்வீசலின் அதிக ஆற்றல் கொண்ட அலைநீளம் அதனுடைய தனிவெப்பநிலை T க்கு எதிர் மாறு விகிதத்தில் இருக்கும் எனப் பகருகிறது. வெப்பவியக்கவியல் அடிப்படையில் இவ்விதியை 1893 ஆம் ஆண்டில் நிறுவிய வில்லெம் வீன் என்பவரின் பெயரில் இவ்விதி அழைக்கப்படுகிறது.

{\displaystyle \lambda \_{\text{max}}T=b,}
இங்கு,

λmax - உயர் அலைநீளம்,
*T* - கரும்பொருளின் தனி வெப்பநிலை,
*b* = 2.8977685(51)×10−3 m·K, விகித மாறிலி, அல்லது வீனின் இடப்பெயர்ச்சி மாறிலி என அழைக்கப்படுகிறது.
கட்புலனாகும் நிறமாலைக்குக் கிட்டவாக உள்ள அலைநீளங்களுக்கு, மீட்டர் அளவுக்குப் பதிலாக நானோமீட்டர் அளவு பயன்படுத்தப்படுகிறது. இங்கு, *b* = 2897768.5(51) nm·K ஆகும்.

பிளாசுமா வெப்பநிலைகளில் இலத்திரன்வோல்ட் அலகு பயன்படுத்தப்படுகிறது. இங்கு விகித மாறிலி *b* = 249.71066 nm·eV ஆகும்.

மேற்கோள்கள்
-----------

1. ↑  "Wien wavelength displacement law constant". NIST. நவம்பர் 7, 2016 அன்று பார்க்கப்பட்டது.
**பார்தேசு** (Bardez) என்பது இந்தியாவின் கோவா மாநிலத்தின் வடக்கு பகுதியில் அமைந்துள்ள ஒரு பகுதியாகும். இது வடக்கு கோவா மாவட்டத்தின் பெயரிடப்பட்ட வட்டத்தின் இணை-முனையமாகும்.

சொற்பிறப்பியல்
--------------

 பார்தெசுவிலுள்ள ஒரு பள்ளத்தாக்கின் காட்சி
வட இந்தியாவில் மகதச் சமவெளி வழியாக கொங்கண் கடற்கரைக்கு குடிபெயர்ந்த சரஸ்வத் பிராமணக் குடியேற்றங்களுக்கு இந்த பெயர் வரவு வைக்கப்பட்டுள்ளது. பார்தெசு, அல்லது இன்னும் சரியாக *பாரா* (பன்னிரண்டு) *தேஷ்* (நாடு), 'பன்னிரண்டு நாடுகள்' (அல்லது பிரதேசங்கள்) என்று பொருள். 'நாடு' என்ற வடிவம் குலத்தின் பிராந்திய வரம்புகளைக் குறிக்கிறது. 

பார்தேசு வடக்கே சப்போரா நதியாலும், தெற்கே மாண்டோவி நதியாலும், கிழக்கில் தலைநகரான மாபூசாவுக்கு அருகில் உள்ள பார்தேசிலும், மேற்கில் அரபிக்கடலிலும் உருவாகும் மாபூசா நதியாலும் பிரிக்கப்பட்டுள்ளது. இது உள்ளூர் கொங்கணி மொழியில் பார்தேசுகார் என்று அழைக்கப்படுகிறது.

கோவா சட்டமன்றத் தொகுதியின் கீழ் வரும் இந்நகரத்தில் அகுவாடா கோட்டை , காண்டோலிம், சின்குவெரிம், கலங்குட், பாகா, அஞ்சுனா, வாகேட்டர் ஆகிய கிராமங்களும், மலையக மடாலயம், போம்பலின் பேரழிவிற்குப் பிறகு பத்ரே லூனாவால் மீட்டெடுக்கப்பட்ட மான்டே குயிரிமின் உறைவிடப் பள்ளி, சால்வடோர் கிராம சமூகங்கள் முண்டோ, பென்ஹா டா பிரான்சியா, சியோலிம், மொய்ரா, போர்வோரிம், கொல்வலே, சாலிகாவோ மற்றும் சங்கோல்டா ஆகிய முக்கிய தளங்கள் உள்ளன.

மேற்கோள்கள்
-----------

வெளி இணைப்புகள்
---------------

* Cities and villages in Bardez Taluk பரணிடப்பட்டது 2022-04-08 at the வந்தவழி இயந்திரம்
* Goa - Calangute Beach - Information and Pictures of Calangute Beach in Bardez
மரிகாட்
**மரிகாட்** *(Marigot)* என்பது கரிபியன் அல்லது மேற்கிந்தியத் தீவுகளில் உள்ள செயிண்ட் மார்டின் தீவின் பிரெஞ்சுப் பகுதியில் இருக்கும் முக்கிய நகரம் மற்றும் தலைநகரம் ஆகும்.

மக்கள் தொகை
-----------

2006 ஆம் ஆண்டின் கணக்கெடுப்பின்படி இத்தீவில் 5700 நபர்கள் குடியிருந்தனர்.

புவியியல்
---------

மரிகாட் தீவு, செயிண்ட் மார்ட்டின் தீவின் மேற்கு கடற்கரையில் அமைந்துள்ளது. மரிகாட் விரிகுடா மற்றும் தீவின் கிழக்கிலுள்ள உட்புற மலைகள் வழியாக மேற்கு கடற்கரையில் இருந்து மரிகாட் தீவு பரவியுள்ளது. தென் மேற்குப் பகுதியில் இத்தீவு சிம்ப்சன் விரிகுடாவால் சூழப்பட்டுள்ளது.

காலநிலை
-------

குறிப்பாக இப்பகுதியில் உலர் காலநிலை நிலவுகிறது.  கோப்பென் காலநிலை வகைப்பாட்டின்படி மரிகாட் வெப்பமண்டலப் புல்வெளி காலநிலையை கொண்டிருக்கிறது. காலநிலை வரைபடங்களில் இவ்வகை காலநிலையை சுருக்கமாக "Aw" எனக் குறிப்பிடுவர்.


| தட்பவெப்ப நிலைத் தகவல், Marigot |
| --- |
| மாதம் | சன | பிப் | மார் | ஏப் | மே | சூன் | சூலை | ஆக | செப் | அக் | நவ | திச | ஆண்டு |
| உயர் சராசரி °C (°F) | 28.3(83) | 28.3(83) | 28.3(83) | 28.9(84) | 30(86) | 31.1(88) | 31.1(88) | 31.1(88) | 31.1(88) | 30.6(87) | 29.4(85) | 28.3(83) | 29.72(85.5) |
| தாழ் சராசரி °C (°F) | 23.9(75) | 23.9(75) | 23.9(75) | 25(77) | 25.6(78) | 26.7(80) | 26.7(80) | 26.7(80) | 26.7(80) | 26.7(80) | 25.6(78) | 24.4(76) | 25.46(77.8) |
| பொழிவு mm (inches) | 74(2.9) | 48(1.9) | 43(1.7) | 79(3.1) | 99(3.9) | 71(2.8) | 84(3.3) | 114(4.5) | 117(4.6) | 99(3.9) | 117(4.6) | 91(3.6) | 1,036(40.8) |
| *ஆதாரம்: Weatherbase*  |

போக்குவரத்து
------------

இந்நகரில் இளவரசி யூலியானா அனைத்துலக விமான நிலையம் மற்றும் எல் எசுபெரன்சு விமான நிலையம் போன்ற விமான சேவையும் அங்கியுலா தீவின் புளோயிங் பாயிண்ட் கிராமத்திற்கு ஒரு படகுத்துறை சேவையும் இருக்கிறது.

வரலாறு
------

முதலில் சதுப்பு நிலத்தில் இருந்த ஒரு மீன்பிடி கிராமத்திற்காகப் பெயரிடப்பட்டது. அரசர் பதினாறாம் இலூயி ஆட்சிக் காலத்தில் மரிகாட் தலைநகரமாக மாற்றப்பட்டது. இவ்வரசரே மரிகாட் விரிகுடாவிற்கு அருகிலுள்ள மலையில் செயிண்ட் இலூயிசு கோட்டையைக் கட்டினார். இன்று, அந்த கட்டிடம் மரிகாட்டின் மிக முக்கியமான கட்டிடமாகத் திகழ்கிறது.

கரிபியன் நகரங்களில், குறிப்பாக இஞ்சிரொட்டி மாதிரி வீடுகள் மற்றும் நடைபாதை உணவகங்களுக்கு மரிகாட் புகழ்பெற்ற நகரமாக விளங்குகிறது. ஒவ்வொரு புதன் மற்றும் சனிக்கிழமை காலைகளில் இங்கு சந்தை கூடுகிறது. 1998 ஆம் ஆண்டு சிபிடூ 2 திரைப்படத்தின் இறுதிக்கட்ட காட்சிகள் இங்கு படமாக்கப்பட்டன.

மேற்கோள்கள்
-----------

1. ↑  "Marigot, Saint Martin Köppen Climate Classification (Weatherbase)". *Weatherbase*.
2. ↑  
"Weatherbase: Historical Weather for The Valley, Anguilla". Weatherbase. 2011.
Retrieved on November 24, 2011.

புற இணைப்புகள்
--------------

விக்கிமீடியா பொதுவகத்தில்,  
 ***மரிகாட்***   
என்பதின் ஊடகங்கள் உள்ளன. 

* About Saint Martin பரணிடப்பட்டது 2014-02-22 at the வந்தவழி இயந்திரம் Tourist Guide
* www.geographia.com, St Martin
**மரியம் சுல்தானா நூஹானி** (Mariyam Sultana Noohani) (1932 சூன் 19 - 2014 நவம்பர் 25) பாக்கித்தானின் சிந்து மாகாணத்தில், ஐதராபாத்த்தில் கல்வியாளாராகவும், கல்வித் தலைவராக இருந்தார். இவர் அனைத்து பாக்கித்தான் பெண்கள் சங்கம் மற்றும் பாக்கித்தான் பெண்கள் அமைப்பின் கூட்டமைப்புக்கு தலைமை தாங்கினார்.  இவர் குறிப்பாக சிறுமிகளுக்கு கல்வி மற்றும் பயிற்சியளித்தார். மேலும் பள்ளிப்படிப்பின் முக்கியத்துவத்தை அவர்களுக்கு உணர்த்தினார்.  சிந்து பொது சேவை ஆணையம் மற்றும் சிந்து பல்கலைக்கழகத்துடன் ஒரு நிபுணராக இவர் தொடர்பு கொண்டிருந்தார். ஐதராபாத் பிராந்தியத்தின் கல்லூரிக் கல்வி இயக்குநராகவும் பணியாற்றினார். இவர் "அபா மரியம் நூஹானி" (மூத்த சகோதரி) என்று பிரபலமாக அறியப்படுகிறார்.

குழந்தைப் பருவமும் கல்வியும்
----------------------------

மரியம் நூஹானி 1932 சூன் 19 அன்று பாக்கித்தானின் சிந்து மாகாணத்தில் ஐதராபாத்தின் நில உரிமையாளரும் பத்திரிகையாளருமான ரைஸ் குலாம் காதிர் கான் நூஹானி என்பவருக்கு மகளாகப் பிறந்தார். இவருக்கு ஒரு சகோதரனும் ஒரு சகோதரியும் இருந்தார்கள். இவர் தனது ஆரம்பக் கல்வியை ஐதராபாத்தின் நியூ மாடல் பெண்கள் பள்ளியிலிருந்து பெற்றார். ஐதராபாத்தில் உள்ள மடரதுல் பனாட் பெண்கள் உயர்நிலைப் பள்ளியில் மெட்ரிகுலேசன் தேர்ச்சி பெற்றார். முஸ்லிம் வரலாற்றில் இளங்கலைப் பட்டத்தையும், இசுலாமிய கலாச்சாரத்தில் முதுகலை பட்டமும் பெற்றார்.

தொழில்
------

1953 இல் ஐதராபாத் அரசு பெண்கள் கல்லூரியில் இசுலாமிய வரலாற்றின் விரிவுரையாளராக தனது வாழ்க்கையைத் தொடங்கினார். இவர் 1958இல் உதவி பேராசிரியராக பதவி உயர்வு பெற்றார். 1970 ஏப்ரல் 24 முதல் 1971 மே 21 வரை இவர் சுக்கூர் அரசு பெண்கள் கல்லூரியின் முதல்வராக பணியாற்றினார். 1971 மே முதல் 1972 அக்டோபர் வரை இவர் ஜாம்ஷோரோ பணியகத்தில் பாடத்திட்ட நிபுணராக இருந்தார். 1972 அக்டோபர் முதல் 1973 அக்டோபர் வரை சுக்கூர் அரசு பெண்கள் கல்லூரிப் பேராசிரியராகவும் முதல்வராகவும் நியமிக்கப்பட்டார். 1974 மே 8 முதல் 1983 மே 3 வரை இவர் ஐதராபாத் பிராந்தியத்தின் கல்லூரிக் கல்வி துணை இயக்குநராக பணியாற்றினார். மேலும் 1996 செப்டம்பர் 26 அன்று ஐதராபாத் பிராந்தியத்தின் கல்லூரி கல்வி இயக்குநராக சேர்ந்தார். 1983 முதல் 1990 வரை ஐதராபாத் ஜூபேதா பெண்கள் கல்லூரி முதல்வராகவும் பணியாற்றினார்.

2014 சூ ன் 26 அன்று, அவர் முதல்வராக இருந்த அரசு ஜூபேதா பெண்கள் கல்லூரியில் தனது பெயரில் ஒரு நூலகத்தைத் திறந்து வைத்தார்.

இறப்பு
------

இவர் 2014 நவம்பர் 25 அன்று இருதய நோயால் இறந்தார்.

மேற்கோள்கள்
-----------

1. ↑  Sindhipeoples (2014-10-06). "سنڌي شخصيتون: آپا مريم نوحاڻي - عطيه علي ٻرڙو". *سنڌي شخصيتون*. 2020-03-08 அன்று பார்க்கப்பட்டது.
2. ↑  "Rich tribute paid to Professor Mariyam Sultana – Business Recorder" (ஆங்கிலம்). 2020-03-08 அன்று பார்க்கப்பட்டது.
3. ↑  "آپا مريم سلطانا نوحاڻي : هڪ شفيق استاد ۽ مثالي عورت". *SindhSalamat*. 2020-03-08 அன்று பார்க்கப்பட்டது.
4. ↑  Correspondent, The Newspaper's Staff (2014-11-26). "Academic Apa Noohani passes away". *DAWN.COM* (ஆங்கிலம்). 2020-03-08 அன்று பார்க்கப்பட்டது.
பினெரிரோ தீவின் தென் கடற்கரை.
**எசுப்பானியக் கன்னித் தீவுகள்**, முன்பு **பாசேஜ் தீவுகள்** அல்லது தற்போது பரவலாக **புவர்ட்டோ ரிக்கோவின் கன்னித் தீவுகள்** புவேர்ட்டோ ரிக்கோ பொதுநலவாயத்தின் அங்கமாக உள்ள குலெப்ரா, வீக்கெசு தீவுகளையும் அடுத்துள்ள குறுந்தீவுகளையும் உள்ளடக்கியது; இவை புவர்ட்டோ ரிக்கோ தீவின் கிழக்கில் அமைந்துள்ளன. 

புவர்ட்டோ ரிக்கோவின் சுற்றுலாக் கையேடுகள் இவற்றை *எசுப்பானியக் கன்னித் தீவுகள்* என குறிப்பிடுகின்றன; ஆனால் பெரும்பாலான நிலப்படங்களும் நிலப்படத் தொகுப்புகளும் இவற்றை கன்னித் தீவுகள் தீவுக் கூட்டத்தில் ஏற்பதில்லை. *செல்வழித் தீவுகள்* (*Passage Islands*) எனப்பட்ட இத்தீவுகள் புவர்ட்டோ ரிக்கோவின் அங்கமாக அமெரிக்கப் பகுதியாக உள்ளன. இவை 1898இல் நடந்த எசுப்பானிய அமெரிக்கப் போருக்கு முன்னதாக எசுப்பானியாவின் அங்கமாக இருந்தன. இன்றும் இத்தீவுகளில் எசுப்பானியம் முதன்மை மொழியாக விளங்குகின்றது; ஆங்கிலமும் பொதுவான மொழியாக உள்ளது.

இத்தீவுக் குழுமத்தின் முதன்மைத் தீவுகளாக குலெப்ராவும் வீக்கெசும் உள்ளன. சுற்றிலும் பல சிறு,குறுந்தீவுகள் அமைந்துள்ளன. புவர்ட்டோரிக்கோவின் கரைக்கு அருகில் உள்ள மற்ற தீவுகளாக ஐகாகோசு தீவு, கேயோ லோபோ, கேயோ டயப்லோ, பலோமினா தீவு, பலோமினிடோ தீவு, ராமோசு தீவு, பினிரிரோ தீவு ஆகியன உள்ளன. குலெப்ரா அருகில் கேயோ டெ லூயி பெனா தீவுள்ளது. 
குலெப்ராவின் சிறிய தீவான, கேயோ நோர்ட் குலெப்ரா தேசிய வனவாழ்வு உய்வகமாக விளங்குகின்றது. வீகெசின் பெரும்பகுதி வீகெசு தேசிய வனவியல் உய்வகமாக அறிவிக்கப்பட்டுள்ளது. இது முன்னதாக அமெரிக்கக் கடற்படையின் மையமாக இருந்தது.

மேற்சான்றுகள்
-------------

1. ↑  U.S. Fish & Wildlife Service. "Culebra National Wildlife Refuge" (PDF). அக்டோபர் 14, 2006 அன்று மூலதளத்திலிருந்து பரணிடப்பட்டது (PDF) எடுக்கப்பட்டது. March 7, 2007 அன்று பார்க்கப்பட்டது.
2. ↑  U.S. Fish & Wildlife Service. "Vieques National Wildlife Refuge" (PDF). அக்டோபர் 4, 2006 அன்று மூலதளத்திலிருந்து பரணிடப்பட்டது (PDF) எடுக்கப்பட்டது. March 7, 2007 அன்று பார்க்கப்பட்டது.
இல்லா வாயில்களை மாத்திரம் பயன்படுத்தி உருவாக்கப்பட்ட விலக்கிய அல்லது வாயில்
**விலக்கிய அல்லது வாயில்** (ஆங்கிலம்: *XOR Gate* அல்லது *EXOR Gate*) எனப்படுவது உள்ளீடுகளில் ஏதேனும் ஒன்று மட்டும் ஒன்று என இருப்பின், வெளியீடும் ஒன்றாக அமையும் தருக்கப் படலையாகும். இங்கே இரண்டு உள்ளீடுகளும் ஒன்று எனவோ அல்லது பூச்சியம் எனவோ அமைந்தால் வெளியீடு பூச்சியம் என அமையும்.

குறியீடுகள்
-----------

விலக்கிய அல்லது வாயிலுக்கு ஏ. என். எசு. ஐ. குறியீடு, ஐ. இ. சி. குறியீடு என இரண்டு வகையான குறியீடுகள் காணப்படுகின்றன.

உண்மை அட்டவணை
-------------

{\displaystyle A}ஐயும் {\displaystyle B}ஐயும் உள்ளீடுகளாகக் கொண்ட விலக்கிய அல்லது வாயிலின் வெளியீடு {\displaystyle ({\overline {A}}\cdot B)+(A\cdot {\overline {B}})} ஆகும்.

| {\displaystyle {A}} | {\displaystyle {B}} | {\displaystyle {A}} XOR {\displaystyle {B}} |
| --- | --- | --- |
| 0 | 0 | 0 |
| 0 | 1 | 1 |
| 1 | 0 | 1 |
| 1 | 1 | 0 |

மேற்கோள்கள்
-----------

1. ↑  விலக்கும் அல்லது வாயில் (ஆங்கில மொழியில்)
2. ↑  [ தர்க்க வாயில்களுடனான பூலியன் அட்சர கணிதப் பயன்பாடு (தமிழில்)]
[*தொடர்பிழந்த இணைப்பு*]
**யுனைட் டி'ஹபிட்டேஷன்** (Unité d'Habitation) என்பது இரண்டாவது உலகப் போரை அடுத்து, பிரான்சில் உள்ள மார்செயில் என்னும் நகரில் 1947 - 1952 காலப்பகுதியில் கட்டப்பட்ட ஒரு வதிவிடக் கட்டிடத் தொகுதி ஆகும். இதே கட்டிடக்கலைஞரின் வடிவமைப்பில் மேலும் சில கட்டிடங்கள் இதே பெயரில் அமைக்கப்பட்டன. பிரெஞ்சு மொழியில் இச் சொல், *வதிவிட அலகு* அல்லது *வதிவிட ஒற்றுமை* என்னும் பொருள் தரக்கூடியது. புகழ் பெற்ற பிரெஞ்சுக் கட்டிடக்கலைஞரான லெ கொபூசியேயினால் வடிவமைக்கப்பட்ட இக் கட்டிடம் பின்னர் உருவான இது போன்ற பல கட்டிடத் தொகுதிகளுக்கு முன்னோடியாக அமைந்தது. லெ கொபூசியேயின் மிகப் புகழ் பெற்ற கட்டிடங்களில் ஒன்றான இது, தொடர்ந்து வந்த பல கட்டிட வடிவமைப்புக்களில் பெரும் செல்வாக்குச் செலுத்தியதுடன், பின்னாளில் உருவான புரூட்டலிஸ்ட் கட்டிடக்கலைப் பாணிக்கு (Brutalist architectural style) ஒரு அகத்தூண்டலாக விளங்கியதாகக் கூறப்படுகிறது. 

மார்செயிலில் உள்ள 12 மாடிகளைக் கொண்ட இக் கட்டிடம், 337 வதிவிட அலகுகளைக் கொண்டது. நிலத் தளத்தில் பாரிய காங்கிறீற்றுத் தூண்களால் தாங்கப்பட்டுள்ள இத் தொகுதியில், கடைகள், விளையாட்டு வசதிகள், மருத்துவ வசதிகள், கல்வி வசதிகள், தங்கு விடுதி போன்ற பல வசதிகள் அடங்கியுள்ளன. இதன் கூரை ஒரு மொட்டை மாடியாக அமைக்கப்பட்டுள்ளது. அதில், கட்டிடச் சேவைகள் தேவைக்கான அமைப்புக்கள் சிற்பங்கள் போல் வடிவமைக்கப்பட்டு உள்ளன. மொட்டை மாடியில் ஒரு நீச்சல் குளமும் உண்டு.

பொதுவாக இது போன்ற கட்டிடங்களில் நடுவில் ஒவ்வொரு தளத்திலும், ஒரு நடைவழியும், அதன் இரு பக்கங்களிலும் வதிவிட அலகுகளும் அமைந்திருக்கும். இவ்வமைப்பில், வதிவிட அலகுகளில் ஒரு பக்கத்தில் மட்டுமே சாளரங்கள் அமைக்கக்கூடிய வாய்ப்பு உண்டு. இதனால் அவ்வலகுகளில் குறுக்குக் காற்றோட்டம் இருக்காது. லெ கொபூசியே இப் பிரச்சினைக்குத் தீர்வாக ஒரு புதிய அணுகுமுறை ஒன்றை இக் கட்டிடத்தில் கையாண்டுள்ளார். இதன்படி ஒவ்வொரு அலகும் இரண்டு தளங்களில் அமைக்கப்பட்டுள்ளதால், நடைவழிகள் மூன்று தளங்களுக்கு ஒன்று மட்டுமே போதுமானதாக உள்ளது. இதனால், ஒவ்வொரு அலகும் கட்டிடத்தின் முழு அகலத்துக்கும் அமைந்துள்ளதுடன், எதிர்ப் பக்கங்களில் சாளரங்களும் அமைக்கக்கூடியதாக உள்ளது.

சான்றுகள்
---------
**எசுப்பானிய உள்நாட்டுப் போர்** என்பது, இரண்டாவது எசுப்பானியக் குடியரசு அரசுக்கு எதிராக அதன் படையினரில் ஒரு பகுதியினர் நடத்திய சதிப்புரட்சி முயற்சியின் விளைவாக எசுப்பெயினில் ஏற்பட்ட பெரிய உள்நாட்டுப் போரைக் குறிக்கும். இது 1936 ஆம் ஆண்டு ஜூலை 17 ஆம் நாள் தொடக்கம் 1939 ஏப்ரல் 1 ஆம் நாள் வரை எசுப்பெயின் நாட்டைச் சின்னாபின்னப் படுத்தியது. இது புரட்சியாளர் வெற்றி பெற்றதுடன் முடிவுக்கு வந்தது. பாசிஸ்ட் தளபதி பிரான்சிஸ்கோ பிராங்கோவின் தலைமையிலான சர்வாதிகார ஆட்சி நிறுவப்பட்டது. இப் போரில் தோல்வியடைந்த அரசு தரப்பினருக்கு சோவியத் ஒன்றியமும், மெக்சிக்கோவும் ஆதரவு அளித்தன. புரட்சியாளர்களுக்கு இத்தாலி, ஜேர்மனி, போர்த்துக்கல் ஆகிய ஐரோப்பிய நாடுகளின் ஆதரவு இருந்தது. இது இரண்டாம் உலகப் போருக்கு முந்திய பெரும் நெருக்கடி நிலையை உருவாக்கியிருந்தது. இது கம்யூனிச சோவியத் ஒன்றியத்துக்கும்; பாசிச இத்தாலி, நாசி ஜேர்மனி ஆகியவற்றுக்கும் இடையிலான மறைமுகப் போராகவே நடைபெற்றது. மக்கள் ஊடகங்களின் வருகையினால் இப்போர் முன்னெப்பொழுதும் இல்லாத வகையில் உலகின் கவனத்தை ஈர்த்தது. இதன் மூலம், உலக அரசியல் பிரிவினைகளும், இது தரப்பாரும் நடத்திய அட்டூழியங்களும் வெளிச்சத்துக்கு வந்தன.

எல்லா உள்நாட்டுப் போர்களையும் போலவே இதிலும், குடும்ப உறுப்பினர்களும், அயலவர்களும், நண்பர்களும் ஒருவருடன் ஒருவர் மோதிக்கொள்ளும் நிலை ஏற்பட்டது. போராளிகள் மட்டுமன்றிப் பொது மக்களும் அவர்களது அரசியல், சமய நோக்குகள் காரணமாக இரு தரப்பினராலும் கொல்லப்பட்டனர். 1939 இல் போர் முடிவுக்கு வந்த பின்னரும் குடியரசு ஆதரவாளர்கள் வெற்றிபெற்ற தேசிய வாதிகளால் அவ்வப்போது துன்புறுத்தல்களுக்கு ஆளாயினர்.

குறிப்புகள்
-----------

1. ↑  Thomas, p. 628
2. ↑  Thomas, p. 619
3. ↑  இழப்பு எண்ணிக்கை முரண்படுகின்றது. மதிப்பீடுகளின்படி 500,000 க்கும் 1 மில்லியனுக்கும் இடைப்பட்டோர் இறந்திருக்கலாம் என நம்பப்படுகிறது. காலப் போக்கில் வரலாற்றாளர்கள் எண்ணிக்கையைக் குறைத்து வந்தனர். தற்போதைய ஆய்வுகள் 500,000 போர் வரையே இறந்திருக்கலாம் என்கின்றன. ஹுயூ தாமஸ், *The Spanish Civil War* (2001), pp. xviii & 899–901, inclusive.
**வேளாண் ஆராய்ச்சி நிலையம், பரமக்குடி** என்பது தமிழ்நாட்டில் அமைந்துள்ள ஒரு வேளாண் ஆராய்ச்சி நிலையமாகும்.

இந்த ஆராய்ச்சி நிலையமானது மதுரை - ராமேஸ்வரம் தேசிய நெடுஞ்சாலையில், "வைகை" ஆற்றின் தென்கரையில் அமைந்துள்ளது,.
தமிழாநாடு வேளாண் துறையின் கீழ், 1952 ஆம் ஆண்டில் இந்நிலையம் "ஆராய்ச்சி நிலையமாக" நிறுவப்பட்டது.
பின்பு 1952-1958 ஆம் ஆண்டு இந்நிலையம் "நெல் ஆராய்ச்சி துணை மையம்" ஆக செயல்பட்டது.
பிறகு 1958-1978 ஆம் ஆண்டுகளில் "மாநில விதைப்பண்ணை"யாக மாற்றப்பட்டு, 1978-1981 ஆம் ஆண்டில் "பலபயிர் ஆராய்ச்சி துணை நிலையமாக" பெயர் மாற்றப்பட்டு செயல்பட்டது.
1981 ஆம் ஆண்டிலிருந்து தமிழ்நாடு வேளாண்மைப் பல்கலைக் கழகத்தின் கீழ் "வேளாண் ஆராய்ச்சி நிலையமாக" செயல்பட்டு வருகிறது.

தோக்கம்
-------

ராமநாதபுரம் மற்றும் சிவகங்கை மாவட்டங்களில் நிலவும் வறண்ட மற்றும் அரை வறண்ட நிலைகளுக்கு ஏற்ற அதிக மகசூல் ஈட்டும் மிகவும் குறுகிய கால மற்றும் வறட்சியைத் தாங்கும் ஆற்றல் கொண்ட இரகங்களை உற்பத்தி செய்வது, மானாவாரி நெல்லுக்கு ஏற்ற மேம்பட்ட உழவியல் தொழில் நுட்பங்களை உருவாக்குவது, மிகவும் மோசமான வானிலை சூழ்நிலைகளில் நெற்பயிருக்கு மாறாக அதிகலாபம் தரும் மற்ற பயிர்களை கண்டுபிடித்தல்.

தற்போதைய ஆராய்ச்சி செயல்முறைகள்
அதிக மகசூல் ஈட்டும் மற்றும் வறட்சியைத் தாங்கும் திறன் கொண்ட நெல் வகைகளை இனப்பெருக்கம் செய்தல்.
வறண்ட மற்றும் பகுதி வறண்ட நிலைகளுக்கு ஏற்ற நெல்லுக்கான களை மற்றும் அழுத்த மேலாண்மை முறைகளை கண்டுபிடித்தல்
வறண்ட மற்றும் பகுதி வறண்ட நிலைகளுக்கு ஏற்ற நெல்லுக்கான உகந்த ஒருங்கிணைந்த பூச்சி மேலாண்மை முறைகளை கண்டுபிடிக்கின்றன.

வெளியிட்டுள்ள இரகங்கள்
* பிகேஎம்-1
* பிகேஎம் 2
* பிகேஎம் 3

மேற்கோள்கள்
-----------

1. ↑
**மல்லப்பாடி** அல்லது **மல்லபாடி** (*Mallapadi*) என்பது இந்தியாவின், தமிழ்நாடு மாநிலம், கிருட்டிணகிரி மாவட்டம், பர்கூர் வட்டத்துக்கு உட்பட்ட ஒரு வருவாய் கிராமம் ஆகும். இது மல்லபாடி ஊராட்சிக்கு உட்பட்டது.

பெயர் வரலாறு
------------

மல்லபாடியில் உள்ள சிவன் கோயிலின் குமுதப்பட்டையில் ஒரு கல்வெட்டு உள்ளது. அது போசள மன்னன் இராமநாதன் காலக் கல்வெட்டாகும். இந்தக் கல்வெட்டில் இந்த ஊர் *மலைப்பாடி* என்று குறிப்பிடபட்டுள்ளது. மலைப்பாடி என்ற ஊர் பிற்காலத்தில் மல்லப்பாடி என திரிந்துள்ளது.

அமைவிடம்
--------

இந்த ஊரானது மாவட்டத்தின் தலைநகரான கிருஷ்ணகிரியில் இருந்து 19 கிலோமீட்டர் தொலைவிலும், வட்டத் தலைநகரான பர்கூரில் இருந்து 5 கிலோமீட்டர் தொலைவிலும், மாநிலத் தலைநகரான சென்னையில் இருந்து 247 கிலோமீட்டர் தொலைவிலும் உள்ளது.

மக்கள் வகைப்பாடு
----------------

2011 ஆண்டு மக்கள் கணக்கெடுப்பின்படி இக்கிராமத்தில் 1840 வீடுகள் உள்ளன. கிராமத்தின் மொத்த மக்கள் தொகையானது 7707 ஆகும். இதில் ஆண்கள் எண்ணிக்கை 3902, பெண்களின் எண்ணிக்கை 3805 என உள்ளது. மக்களின் கல்வியறிவு விகிதமானது 66.0 % என உள்ளது.இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

மல்லப்பாடி தமிழ்நாட்டு வரலாற்றில் சிறப்பான இடம் பெற்ற பகுதியாகும். தமிழாநாட்டிலேயே முதன்முதலாக வரலாற்று காலத்துக்கு முந்தைய ஒவியங்கள் முதன்முதலில் இங்குதான் கண்டறியப்பட்டன. அவை மல்லப்பாடி பாறை ஓவியங்கள் என அழைக்கப்படுகின்றன.

ஊரில் உள்ள கோயில்கள்
--------------------

* மல்லப்பாடி சஞ்சிவராயசுவாமி கோயில்

மேற்கோள்கள்
-----------

1. ↑
2. ↑   *கோ. சீனிவாசன், கிருஷ்ணகிரி ஊரும் பேரும்*. கிருஷ்ணகிரி மாவட்ட வரலாற்று ஆய்வு மையம், ஒசூர். 2018 திசம்பர். பக். 131.
3. ↑

| * பா
* உ
* தொ
கிருஷ்ணகிரி மாவட்டம் |
| --- |
| மாவட்ட தலைநகரம் | கிருஷ்ணகிரி |  |
| மாநிலம் | தமிழ்நாடு |
| வருவாய்க் கோட்டங்கள் | 
ஓசூர் வருவாய்க் கோட்டம்  •  கிருஷ்ணகிரி வருவாய்க் கோட்டம்
 |
| வட்டங்கள் | 
 கிருஷ்ணகிரி வட்டம்  • 
 ஓசூர் வட்டம் • 
 போச்சம்பள்ளி வட்டம்  • 
 ஊத்தங்கரை வட்டம் • 
 தேன்கனிக்கோட்டை வட்டம் • 
 பர்கூர் வட்டம் • 
 சூளகிரி வட்டம் • 
அஞ்செட்டி வட்டம்
 |
| மாநகராட்சி | 
ஓசூர் மாநகராட்சி
 |
| நகராட்சி | 
கிருட்டிணகிரி
 |
| பேரூராட்சிகள் | 
ஊத்தங்கரை
காவேரிப்பட்டணம் \*
கெலமங்கலம் \*
தேன்கனிக்கோட்டை \*
நாகரசம்பட்டி \*
பர்கூர் \*
 |
| ஊராட்சி ஒன்றியங்கள் | 
கெலமங்கலம் ஒன்றியம் •
தளி ஒன்றியம் •
ஓசூர் ஒன்றியம் •
சூளகிரி ஒன்றியம் •
வேப்பனபள்ளி ஒன்றியம் •
கிருஷ்ணகிரி ஒன்றியம் •
காவேரிப்பட்டணம் ஒன்றியம்  •
மத்தூர் ஒன்றியம் •
பர்கூர் ஒன்றியம் •
ஊத்தங்கரை ஒன்றியம் •
 |
| சுற்றுலாத் தலங்கள் | 
கிருஷ்ணகிரி அணை •
 |
| சட்டமன்றத்தொகுதிகள் | ஊத்தங்கரை \* பர்கூர் \* கிருஷ்ணகிரி \* வேப்பனபள்ளி \* ஒசூர் \* தளி |
| இணையதளம் |  |
ஐ.பி.எம் உருவாக்கிய, விக்கிப்பீடியாவின் தினசரி தொகுப்புகளின் காட்சிப்படுத்துதல். அளவில் பல டெராபைட்டுகள் அடங்கிய எழுத்துக்களும் படிமங்களும் பெருந்தரவுகளுக்கான எடுத்துக்காட்டாகும்.
உலகத் தகவல் சேமிப்புக் கொள்ளளவின் வளர்ச்சியும் எண்முறையாக்கலும்
**பெருந்தரவுகள்** (ஆங்கிலம்: *Big data*) என்பது சிக்கலான மிகப்பெரிய தரவுக்கணங்களைக் குறிக்கும் ஒரு பொதுப்படையான சொல்லாகும். big data analises

இவற்றைப் பகுத்தறிந்து ஆராய வழக்கமான தரவுச் செயலாக்க இயக்கிகள் போதா. தரவு பகுப்பாய்வு, தரவு ஈட்டல், தரவுச் சீராக்கம், தேடல், தரவுப் பகிர்தல், தரவுச் சேமிப்பு, தரவுப் பரிமாற்றம், காட்சிப்படுத்துதல் மற்றும் தகவல் தனியுரிமை உள்ளிட்ட சவால்களை, பெருந்தரவுகளைக் கையாளுகையில் சந்திக்க நேரிடும். கணிப்பாய்விலையோ அல்லது தரவுவளங்களைப் பிரித்தெடுக்கும் வேறு மேம்பட்ட முறையினையோ குறிக்கவே இப்பதம் பெரிதும் பயன்படுத்தப்படுகிறது. தரவுக் கணங்களின் அளவு அவ்வப்போது மட்டுமே இப்பதத்தோடு இணைத்துப் பார்க்கப்படும். பெருந்தரவினால் விளையும் துள்ளியமான கணிப்புகள் உறுதியான முடிவுகளை எட்ட உதவும். இதன்மூலம் மேம்பட்ட செயல்திறனிற்கு, விலைக் குறைப்பிற்கு மற்றும் இடர் குறைப்பிற்கும் வழிவகை அமையும்.

தரவுக்கணங்களை ஆய்வதன் வாயிலாக, வணிக-வர்த்தக போக்குக் கணிப்பு, நோய் பரவல் தடுப்பு, குற்றங்கள் பெருகாது கட்டுப்படுத்தல், முதலியவற்றிற்குப் பயன்படும் தொடர்புப்பிணைகளைக் கண்டுகொள்ள முடியும். இணையத் தேடல், நிதியியல், வணிகத் தகவலியல் உள்ளிட்ட பல துறைகளில் பெரும் தரவுக்கணங்களைக் கையாளுவதில் அறிவியலாளர், வணிக நிர்வாகிகள், ஊடகப் பயனர், அரசு உள்ளிட்ட பலரும் பல்வேறு இன்னல்களைச் சந்திக்கின்றனர். அறிவியலர், வானிலையியல், மரபணுத்தொகையியல், சிக்கலான இயற்பியல் உருவகப்படுத்தல், உயிரியல் மற்றும் சுற்றுச்சூழலாய்வுகள் உள்ளிட்ட, இணையம் சார் அறிவியல் பணிகளை மேற்கொள்ளும்போது பெருந்தரவு தொடர்பான இடர்பாடுகளைச் சந்திக்க நேரும்.

விளக்கம்
--------

பெருந்தரவுகளானவை, தரவுகளைக் குறித்த காலத்துக்குள், ஈட்ட, சீராக்க, கையாள, மற்றும் செயல்முறைக்குள்ளாக்க வழக்கமாகப் பயன்படுத்தப்படும் மென்பொருள் கருவிகளின் ஆற்றலுக்கு அப்பாற்பட்ட அளவுடைய தரவுக் கணங்களை உள்ளடக்கியது. பெருந்தரவுகளின் அளவு வரையறை தொடர்ந்து மாற்றத்திற்குள்ளாக்கப்படுகிறது. 2012-வாக்கில் சிலபல டெராபைட்டுகளாக கருதப்பட்ட வரையறை தற்போது பல பீட்டாபைட்டுகள் அளவுடைய தரவுகளாகக் கொள்ளப்படுகிறது.

பெருந்தரவுகள் என்பது பெரும் தரவுக்கணங்களுள் புதைந்திருக்கும் பலதரப்பட்ட, சிக்கலான, பாரிய அளவுடைய மதிப்பு வளங்களை, புதுப்புது ஒருங்கிணைப்பு முறைகளால் வெளிக்கொணரும் தொழில்நுட்பங்களின் உத்திகளின் தொகுப்பினைக் குறிக்கும்.

இவற்றையும் காண்க
----------------

* தரவு அறிவியல்

சான்றாதாரங்கள்
--------------

1. ↑  Source
2. ↑  "Community cleverness required"
3. ↑  ""Sandia sees data management challenges spiral"". 2011-05-11 அன்று மூலம் பரணிடப்பட்டது. 2015-12-12 அன்று பார்க்கப்பட்டது.
4. ↑  Reichman, O.J.; Jones, M.B.; Schildhauer, M.P. (2011).
5. ↑  Snijders, C.; Matzat, U.; Reips, U.-D. (2012).
6. ↑  Ibrahim; Targio Hashem, Abaker; Yaqoob, Ibrar; Badrul Anuar, Nor; Mokhtar, Salimah; Gani, Abdullah; Ullah Khan, Samee (2015). "big data" on cloud computing: Review and open research issues".
**பெருந்தலைவர் மக்கள் கட்சி** (*Perunthalaivar Makkal Katchi*) என்பது இந்தியாவின் தமிழ்நாடு மாநிலத்தில் உள்ள ஓர் அரசியல் கட்சியாகும்.

வரலாறு
------

தென்தமிழகத்தை பூர்வீகமாகக் கொண்ட நாடார் சமூகத்தினரால் இந்த கட்சி தோற்றுவிக்கப்பட்டது. தன் வாக்கு வங்கியாகத் தமிழ்நாட்டின் தென் பகுதியில் உள்ள நாடார்களை மையமாகக் கொண்டு இக்கட்சி செயல்படுகிறது. கட்சி 2011ஆம் ஆண்டு மார்ச் மாதம் 1ஆம் நாளன்று பா.சிவந்தி ஆதித்தன் அவர்களால் தொடங்கப்பட்டது. 2011ஆம் ஆண்டு நடைபெற்ற தேர்தலில் திராவிட முன்னேற்றக் கழகத்துடன் கூட்டணி அமைத்துத் தேர்தலில் போட்டியிட்டது.

தேர்தல் வரலாறு
--------------

| ஆண்டு | பொது தேர்தல் | போட்டியிட்ட இடங்கள் | வென்ற இடங்கள் | கூட்டணி |
| --- | --- | --- | --- | --- |
| 2011 | 2011 தமிழ்நாடு சட்டமன்றத் தேர்தல் | 1 | 0 | திமுக கூட்டணி |

தேர்தல் கூட்டணி
---------------

தமிழகத்தில் ஆளும் திராவிட முன்னேற்றக் கழகம் இவர்களுக்கு ஒரு தொகுதியை 2011ஆம் ஆண்டு தேர்தலில் ஒதுக்கியது. இத்தேர்தலில் என். ஆர். தன்பாலன் பெரம்பலூர் சட்டமன்றத் தொகுதியில் போட்டியிட்டுத் தோல்வியடைந்தார்.

மேற்கோள்கள்
-----------

1. 1 2  "DMK allots one seat to Perunthalaivar Makkal Katchi". *The Hindu*.. பார்த்த நாள்: 26 March 2011.
2. ↑  The Hindu Newspaper says : DMK allots one seat to Perunthalaivar Makkal Katchi [view news]

வெளி இணைப்புகள்
---------------

* **பெருந்தலைவர் மக்கள் கட்சி** (PTMK) அதிகாரப்பூர்வ இணையதளம்
**வேளாண் நுண்ணுயிரியல்** (Agricultural microbiology) என்பது தாவரத்துடன் தொடர்புடைய நுண்ணுயிரிகள் மற்றும் தாவர மற்றும் விலங்கு நோய்களைக் கையாளக்கூடிய நுண்ணுயிரியலின் ஒரு பிரிவாகும். கரிமப் பொருட்களின் நுண்ணுயிர் சிதைவு மற்றும் மண் ஊட்டச்சத்து மாற்றங்கள் போன்ற மண் வளம் சார்ந்த நுண்ணுயிரியலையும் இது கையாள்கிறது.

மண் நுண்ணுயிரினங்கள்
--------------------

### மண் நுண்ணுயிரினங்களின் முக்கியத்துவம்

* ஊட்டச்சத்து மாறும் செயல்முறையில் பங்குபெறுகிறது
* தாவர மற்றும் விலங்குத் திசுக்களின் நோய்த்தடுப்பு கூறுகளின் சிதைவு
* நுண்ணுயிரிய விரோதத்தன்மையின் பங்கு

### உயிரிய உரங்களாக நுண்ணுயிரினங்கள்

பயிர்களின் நோய் எதிர்ப்புத்திறன் மற்றும் மேம்பாட்டை அதிகரிப்பதன் மூலம் விளைச்சல் மற்றும் மண் வளத்தை அதிகரிக்கக்கூடிய திறத்தால் தீங்கிழைக்கும் வேதி உரங்களுக்கான நீடித்த மாற்றாக உயிர் உரங்கள் காணப்படுகின்றன. மண்ணிலோ, தாவரத்திலோ அல்லது விதையிலோ உயிரி உரங்கள் பயன்படுத்தப்படும் போது அவை தாவரங்களின் வேரிமண்டலம் அல்லது தாவர வேரின் உள்பகுதியைச் சென்றடைகின்றன. நுண்ணுயிரியச் சமூகம் நிலைப்பெற்றுவிட்டால், இந்த நுண்ணுயிரினங்கள் தனது அல்லது தாவரத்தின் சூழலிலுள்ள அத்தியாவசிய ஊட்டச்சத்துகளை சிதைப்பதற்கும் கரையச்செய்வதற்கும் உதவுகின்றன. ஒருவேளை இந்த நுண்ணுயிரிகள் இல்லாத சூழலில் இந்த ஊட்டச்சத்துகளைத் தாவரங்களால் உட்கிரகிக்க இயலாமல் போய்விடலாம்.

உதாரணங்கள்
----------

* டைஅமோனியம் பாசுபேட்டு
* யூரியா
* சூப்பர் பாசுபேட்டு

மேலும் காண்க
------------

* விலங்கு மருத்துவம்

மேற்கோள்கள்
-----------

1. ↑  Nosheen, Shaista; Ajmal, Iqra; Song, Yuanda (January 2021). "Microbes as Biofertilizers, a Potential Approach for Sustainable Crop Production" (in en). *Sustainability* **13** (4): 1868. doi:10.3390/su13041868. பன்னாட்டுத் தர தொடர் எண்:2071-1050.
Vellayil Puthiyakadavu Ganapathy Temple on the beach
**கோழிக்கோடு நகரத்தின் வடக்குப் பகுதியில் வேல்லேயில் கடற்கரை உள்ளது.  கடற்கரை சாலையில் இருக்கும் சக்கும் கடவூப் பாலம் வேல்லேய்லுக்கும் செல்லும். மீன்வள துறை மற்றும் மாட்சியாஃபீட் கார்ப்பரேஷன் துறைகள் வேல்லேயில் அமைந்துள்ளது. சாந்தி நகர் என்றழைக்கப்படும் ஒரு சேரிப்பகுதி இங்கே உள்ளது. [1]**

மேலும் கடற்கரைக்கு வடக்கே காந்திநகர் ஹவுனிங் காலனி மற்றும் பட் சாலை ஆகியவை கிழக்கு மற்றும் மேற்கு வேல்லேய்லுக்கு அழைத்துச் செல்கின்றன. வேல்லேயில் இரயில் நிலையத்திற்கு அருகில் உள்ள சாலை காந்தி சாலை  நடக்காவு நகருக்கு  அழைத்துச் செல்லும். மேலும் ஜோசப் சாலை, பி.டி.உஷா சாலை, செஞ்சிலுவை சாலை மற்றும் மேஜர் சந்தோஷ் சாலை போன்ற சாலைகள் நகரை கடற்கரைக்கு இனணக்கும் மற்ற சாலைகளாகும்.

வேல்லேயில் கடற்கரைகள்
---------------------

Government school of nursing
வரக்கால், பட் ரோடு மற்றும் புதியப்பா  

 புதுச்சேரி, ஆனந்தபுரம் மற்றும் செட்டுக்குளம்
கோட்டேதத் பஜார், எலத்தூர் மற்றும் கோராப்புழா

மேலும் பார்க்கவும்.
-------------------

* Kozhikode Beach
* West Hill, Kozhikode
* Nadakkavu
* Elathur
* Pavangad,Calicut

இருப்பிடம்
----------

குறிப்புகள்
-----------
**கோச்டாநெக்கி அசைலேற்ற வினை** (*Kostanecki acylation*, **கோஸ்டானெக்கி அசைலேற்றம்**) என்பது O-ஐதொராக்சிஅரைல் கீட்டோன்கள் அலிஃபாட்டிக் அமிலநீரிலிகளுடன் சேர்ந்து அசைலேற்றமும் அதைத் தொடர்ந்து வட்டமாக்கலும் நிகழும் கரிமத் தொகுப்பு வினையாகும். இம்முறையின் மூலமாக குரோமோன்கள் அல்லது குமாரின்கள் தயாரிக்கப்படுகின்றன.

வினை வழிமுறை
------------

வினைவழிமுறை மூன்று தனித்தறியப்பட்ட வினைகளை உள்ளடக்கியது:.

1) ஃபீனால் O-அசைலேற்றம் - இடைநிலை நாற்பட்டகச் சமசீர்மை உருவாக்கம்.
2) மூலக்கூறக அலுடோலொடுங்கல் – ஐதொராக்சி இருஐதரோ குரோமோன் உருவாக வட்டமாக்கல் நிகழ்வு.
3) ஐதொராக்சில் குழு நீக்கம் – குரோமோன் அல்லது குமாரின் உருவாக்கம்.

இவற்றையும் காண்க
----------------

* ஆலன் ராபின்சன் வினை
* பேக்கர் வெங்கடராமன் மறுசீரமைத்தல் வினை

மேற்கோள்கள்
-----------

1. ↑  v. Kostanecki, St.; Różycki, A. (1901). "Ueber eine Bildungsweise von Chromonderivaten". *Berichte der deutschen chemischen Gesellschaft* **34**: 102. doi:10.1002/cber.19010340119.
2. ↑  Mamedov, V. A.; Kalinin, A. A.; Gubaidullin, A. T.; Litvinov, I. A. (2003). *Chemistry of Heterocyclic Compounds* **39**: 96. doi:10.1023/A:1023028927007.
3. ↑  Ellis, G. P. (1977) *Chromenes, Chromanones, and Chromones from The Chemistry of Heterocyclic Compounds*, Weissberger, A. and Taylor, E. C. eds.; Wiley & Sons: New York, vol. 31, p. 495.
**கௌதம் கார்த்திக்** (பிறப்பு: 12 செப்டம்பர் 1989) தமிழ்த் திரைப்பட நடிகராவார். கௌதம் கார்த்திக், மணிரத்தினம் இயக்கிய கடல் திரைப்படத்தில் நாயகனாக அறிமுகமானார். இந்தத் திரைப்படத்தில் கௌதம் கார்த்திக், இராமநாதபுரத்தைச் சேர்ந்த ஒரு மீனவனாகத் தோன்றினார்.

வாழ்க்கைக் குறிப்பு
-------------------

இவர் பிரபலத் தமிழ் நடிகர் கார்த்திக்கின் மகனும் மறைந்த நடிகர் முத்துராமனின் பேரனுமாவார். இவர் தனது பள்ளிப் படிப்பை ஹெப்ரோன் பள்ளி, ஊட்டி, கிறிஸ்து பல்கலைக்கழகம் பெங்களூரில் முடித்தார்.
முக்குலத்தோர்(மறவர்) 
இனத்தை சேர்ந்தவர்.
இவர் மஞ்சிமா மோகனை திருமணம் செய்துள்ளார்.

தொழில்
------

2013ஆம் ஆண்டு மணிரத்தினம் இயக்கிய கடல் திரைப்படத்தில் நாயகனாக அறிமுகமானார். இவருக்கு ஜோடியாக நடிகை ராதாவின் இளைய மகள் **துளசி நாயர்** நாயகியாகவும், அர்ஜூன், அரவிந்த் சாமி, லெக்ஷ்மி மஞ்சு, தம்பி ராமையா போன்றோர் முக்கிய பாத்திரங்களிலும் நடித்துள்ளனர். இத்திரைப்படம் 2013 பிப்ரவரி 1 ஆம் தேதி உலகம் முழுவதும் வெளியிடப்பட்டது.

இவர் தற்பொழுது சிப்பாய், **என்னமோ ஏதோ, வை ராஜா வை**, இந்திரஜித் போன்ற திரைப்படங்களில் நடித்துகொண்டு இருக்கின்றார். சிப்பாய் திரைப்படத்தில் இவருக்கு ஜோடியாக நடிகை லட்சுமி மேனன் நடிக்கின்றார்.

நடித்த திரைப்படங்கள்
--------------------

| ஆண்டு | திரைப்படம் | பாத்திரம் | குறிப்பு |
| --- | --- | --- | --- |
| 2013 | *கடல்* | தாமஸ் |  |
| 2014 | சிப்பாய் | ஜீவா | படப்பிடிப்பில் |
| 2014 | *என்னமோ ஏதோ* |  | படப்பிடிப்பில் |
| 2015 | *வை ராஜா வை* | திரைப்படம் |
| 2014 | இந்திரஜித் |  |  |

மேற்கோள்கள்
-----------

* பரணிடப்பட்டது 2013-12-14 at the வந்தவழி இயந்திரம்
* பரணிடப்பட்டது 2007-03-19 at the வந்தவழி இயந்திரம்

வெளி இணைப்புகள்
---------------

* 


1. ↑
2. ↑
பெருந்தமனியின் வரைபடத்தோற்றம்
உடலில் மிகப்பெரிய தமனியானது **பெருநாடி** அல்லது **பெருந்தமனி** (*Aorta*) என அழைக்கப்படுகிறது. இடது கீழ் இதயவறையில் இருந்து ஆரம்பித்து வயிறு வரை நீண்டு, பின்னர் முடிவடையும் இடத்தில் இரு கிளைகளாகப் பிரிந்து பொதுப் புடைதாங்கி நாடியாகச் (common iliac artery) செல்லுகின்றது. உடலின் அனைத்துப் பாகங்களுக்கும் ஒட்சிசனேற்றிய குருதியைத் தொகுதிச் சுற்றோட்டம் மூலம் கொண்டு செல்லுகிறது.

பெருந்தமனியின் பகுதிகளும் செல்லும் பாதையும்
-------------------------------------------

ஐந்து பகுதிகளாக பெருந்தமனி பிரிக்கப்பட்டுள்ளது:

* ஏறு பெருந்தமனி - இதயத்திற்கும் பெருநாடி வில்லிற்கும் இடைப்பட்ட பகுதி
* பெருநாடி வில் - உச்சிப் பகுதி, வில் போன்ற வளைந்த அமைப்பைக் கொண்டிருக்கும்.
* இறங்கு பெருந்தமனி - பெருநாடி வில்லில் இருந்து பெருந்தமனி பிரிவடையும் வரையிலான பகுதி
	+ நெஞ்சறைப் பெருநாடி - பிரிமென்றகட்டிற்கு (உதரவிதானம்) மேலே உள்ள இறங்கு பெருந்தமனியின் பகுதி
	+ வயிற்றுப் பெருநாடி - பிரிமென்றகட்டிற்குக் கீழே உள்ள இறங்கு பெருந்தமனியின் பகுதி

முளையவியல் மாற்றங்கள்
---------------------

முலையூட்டி அல்லது பறவை இனத்துக்குரிய முளைய வளர்ச்சியின் போது ஆறு சோடி குருதிநாளங்கள் கொண்ட அமைப்பாக பெருநாடி விற்கள் விளங்குகின்றன, முளைய வளர்ச்சியின் போது இவற்றிலிருந்து தமனிகள் உருவாகுகின்றன. பெருநாடி விற்களில் உள்ள நான்காவது வளைவில் இருந்தே பெருந்தமனி (பெருநாடி) உருவாகுகிறது. மூன்றாவது வளைவில் இருந்து புயத்தலை நாடியும் (brachiocephalic artery), ஆறாவது வளைவில் இருந்து நுரையீரல் நாடியும் உருவாகுகின்றன. 

இதயத்தின் குறுக்குவெட்டுமுகத் தோற்றம்

சிறப்புக்கூறுகள்
----------------

பெருந்தமனியானது மீள்தன்மை கொண்டது, இந்தச் சிறப்பினால் பெருந்தமனி நன்றாக இழுபடக் கூடியதாக அமைந்துள்ளது. பெருந்தமனியிலேயே இரத்த அழுத்தமானது உயர்வாகக் காணப்படும், பெருந்தமனியில் இருந்து சிறிய தமனிகள், மயிர்த்துளைக்குழாய்களிற்குச் செல்லச்செல்ல அழுத்தம் குறைந்துகொண்டே செல்கின்றது.
மழமழப்புத் தசை, நரம்புகள், கலங்கள் போன்ற அமைப்புகளால் பெருந்தமனி உருவாக்கப்பட்டுள்ளது, இதன் சுவர் மூன்று வகையான படைகளைக் கொண்டுள்ளது, அவையாவன: 

* வெளியங்கிப்படை ( tunica adventitia),
* நடுவங்கிப்படை (tunica media),
* உள்ளங்கிப்படை (tunica intima).

பெருந்தமனிக்குரிய ஊட்டப்பொருளை மிகச்சிறிய தமனியான நாளக்குழல் (vasa vasorum – *தமனிகளின் தமனி*) வழங்குகிறது. பெருந்தமனிவில்லிலே காணப்படும் அழுத்த ஏற்பிகளும் (baroreceptors) வேதிய உணர்வு ஏற்பிகளும் (chemoreceptors) குருதி அழுத்தத்தையும் குருதியில் கரியமிலவளியின் அளவினையும் கண்காணித்து மூளையின் நீள்வளையமையவிழையத்திற்குத் தகவலை அனுப்புகின்றன. இத்தகவலைப் பெற்ற மூளையின் செயற்பாடு மூலம் உடலின் சமநிலை பேணப்படுகிறது.

உசாத்துணைகள்
------------

1. ↑  Jean Hopkins, Charles William McLaughlin, Susan Johnson, Maryanna Quon Warner, David LaHart, Jill D. Wright (1995). *Human Biology Health*. Englewood Cliffs, New Jersey: Prentice Hall. பன்னாட்டுத் தரப்புத்தக எண்:0-13-981176-1.
2. ↑  Tortora, Gerard J: "Principles of Human W. & Karen A. Koos: *Human Anatomy, second edition*, page 479. Wm. C. Brown Publishing, 1994. (ISBN 0-697-12252-2)
3. ↑  De Graaff, Van: "Human Anatomy, fifth edition", pages 548-549. WCB McGraw-Hill, 1998. (ISBN 0-697-28413-1)
தாசோஸ் (மேற்கிலிருந்து)
**தாசோஸ்** (*Thasos* அல்லது *Thassos* கிரேக்கம்: Θάσος‎ ) என்பது ஒரு கிரேக்க தீவு ஆகும். புவியியல் ரீதியாக இது வடக்கு ஏஜியன் கடலின் ஒரு பகுதியாகும். ஆனால் நிர்வாக ரீதியாக கவாலா பிராந்திய அலகு, மாசிடோனியாவின் ஒரு பகுதியாகும். இது வடக்கே உள்ள பெரிய கிரேக்க தீவாகும். மேலும் கிரேக்கத் தீவுகளில் பரப்பளவில் 12 வது பெரிய தீவாகும். தீவில் உள்ள மிகப்பெரிய நகரத்தின் பெயர் தாசோஸ் (அதிகாரப்பூர்வமாக *லிமெனாஸ் தாசோ*, "போர்ட் ஆஃப் தாசோஸ்" என அழைக்கப்படுகிறது) ஆகும். இந்த நகரம் தீவின் வடக்குப் பகுதியில், கிரேக்கத்தின் பிரதான நிலப்பகுதிக்கு எதிரே அமைந்துள்ளது. மேலும் இது கெரமோட்டியிலிருந்து சுமார் 10 கிலோமீட்டர்கள் (6 மைல்கள்) தொலைவில் அமைந்துள்ளது. தசேஸ் தீவு பழங்காலத்திலிருந்தே அதன் மிதவெப்ப நீர் ஊற்று குளியல் வளாகங்களுக்காக அறியப்படுகிறது.

தாசோசின் பொருளாதாரமானது மரம் (காடுகள் நிறைந்தது), பளிங்கு சுரங்கங்கள், ஆலிவ் எண்ணெய், தேன் ஆகியவற்றை நம்பியுள்ளது. மற்ற கிரேக்க தீவுகளின் அளவிற்கு இல்லாவிட்டாலும், 1960களில் இருந்து சுற்றுலாவும் முக்கியத்துவம் பெற்றுள்ளது.

குறிப்புகள்
-----------
**சிவெத்லானா யெவ்கேனியெவ்னா சவீத்ஸ்கயா** (*Svetlana Yevgenyevna Savitskaya*, உருசியம்: Светла́на Евге́ньевна Сави́цкая; பிறப்பு: ஆகத்து 8, 1948), என்பவர் முன்னாள் சோவியத் விண்வெளி வீராங்கனை ஆவார். இவர் சோயூசு டி-7 விண்கலத்தில் 1982 இல் முதற் தடவையாகப் பயணித்தார். இவரே விண்ணுக்குச் சென்ற இரண்டாவது பெண்ணாவார். (வலண்டீனா டெரெஷ்கோவா முதலாவதாகச் சென்றார்).

சல்யூத் 7 விண்வெளி நிலையத்தில் 1984 சூலை 25 இல் விண்ணில் நடந்து சாதனை படைத்தார். இவரே விண்ணில் நடந்த முதலாவது பெண் என்ற பெருமையையும் பெற்றார். இவர் விண்வெளி நிலையத்துக்கு வெளியே 3 மணி 35 நிமிடங்கள் நேரம் நின்றிருந்தார்.

இரண்டு தடவைகள் "சோவியத் வீரர்" என்ற நாட்டின் உயர் விருதினையும் பெற்றார்.

சவீத்ஸ்கயா விண்வெளித் திட்டப் பணிகளில் இருந்து 1993 இல் ஓய்வு பெற்றார். உருசியக் கூட்டமைப்பின் கம்யூனிஸ்ட் கட்சியின் சார்பில் உருசிய நாடாளுமன்றத்தில் உறுப்பினரானார். தொடர்ந்து நான்கு தடவைகள் இவர் உருப்பினராகத் தெரிவு செய்யப்பட்டார்.

மேற்கோள்கள்
-----------

1. ↑  "Biographies of USSR / Russian Cosmonauts". *Space Facts*. 9 August 2012. 18 February 2014 அன்று பார்க்கப்பட்டது.
2. ↑  "Space welding anniversary!". *Orbiter-Forum*. Jelsoft Enterprises Ltd. 16 July 2009. 18 February 2014 அன்று பார்க்கப்பட்டது.
3. ↑  Schmadel, Lutz D. (2003). *Dictionary of Minor Planet Names, Volume 1*. New York: Springer. பக். 352. பன்னாட்டுத் தரப்புத்தக எண்:3-540-00238-3. .
4. ↑  "Role in Russian State Duma". 2016-03-03 அன்று மூலம் பரணிடப்பட்டது. 2016-06-23 அன்று பார்க்கப்பட்டது.

வெளி இணைப்புகள்
---------------

* Space mission details
* Brief biography with photo of her space-walk பரணிடப்பட்டது 2008-07-04 at the வந்தவழி இயந்திரம்
**கடன்சொல்** (loan word) என்பது, குறித்த ஒரு மொழியில், இன்னொரு மொழியில் இருந்து பெற்று மொழிபெயர்ப்புச் செய்யாது அப்படியே பயன்படுத்தப்படும் சொல்லைக் குறிக்கும். சொல்லைக் கொடுக்கும் மொழி கொடைமொழி எனவும், பெற்றுக்கொள்ளும் மொழி பெறுமொழி எனவும் அழைக்கப்படுகின்றன.

கடன்பெறுவதற்கான சூழல்கள்
------------------------

வெவ்வேறு மொழிகளைப் பேசுவோர் ஒருவருடன் ஒருவர் தொடர்பு கொள்ளும்போது, ஒரு மொழிச் சொல் இன்னொரு மொழியில் கலப்பது இயல்பானது. அயலில் உள்ள வெவ்வேறு மொழியினர் கலந்து பழகுவதனாலும், பண்பாட்டுத் தொடர்புகளினாலும், குறுகியதூர, தொலைதூர வணிகங்களினாலும், இடப்பெயர்வுகள் மூலமும், படையெடுப்பு, அரசியல் ஆதிக்கம் என்பவற்றாலும் இவ்வாறான மொழிக்கலப்புகள் ஏற்படுவதற்கான வாய்ப்புக்கள் ஏற்படுகின்றன.

சொற்களைக் கடன்பெறுவதற்கான காரணங்கள்
-----------------------------------

முதன்மையாக இரண்டு நோக்கங்களுக்காகச் சொற்கள் கடன்வாங்கப்படுவதாக ஆய்வாளர்கள் கூறுகின்றனர்.

1. தேவை நோக்கம்
2. கௌரவ நோக்கம்

ஒரு மொழியைப் பேசுவோர் இன்னொரு மொழிபேசும் மக்களிடம் இருந்து ஏதாவது புதிய பொருளையோ, புதிய கருத்துருக்களையோ அறிந்துகொள்ளும்போது அவற்றைக் குறிப்பதற்குச் சொற்கள் தேவைப்படுகின்றன. சிலவேளைகளில், இப்பொருட்களையும், கருத்துருக்களையும் மட்டுமன்றி அவற்றுக்கான சொற்களையும் அவற்றை அறிமுகப்படுத்தியவர்களிடம் இருந்தே பெற்றுக்கொள்கின்றனர். இது தேவை நோக்கத்துக்காகச் சொற்களைக் கடன் பெறும் வகையாகும். மிகப் பழைய காலத்திலேயே இந்து, பௌத்த, சமண மதக் கருத்துக்கள் தமிழ் மக்களிடையே அறிமுகமான காலத்தில் அவற்றைத் தமிழில் வெளிப்படுத்துவதற்கான சொற்களும், சமசுக்கிருதம், பிராகிருதம் ஆகிய மொழிகளில் இருந்து பெற்றுக்கொள்ளப்பட்டன. இதுபோலவே அண்மைக்காலத்தில் மேனாட்டவர் அறிவியல், தொழில்நுட்பத் துறைகளில் முன்னிலை வகிப்பதன் காரணமாக, அவர்களின் கண்டுபிடிப்புக்களும், புத்தாக்கப் பொருட்களும் அவற்றுக்கான பிறமொழிப் பெயர்களுடனேயே கீழைநாடுகளைச் சென்றடைகின்றன. தமிழிலும், கார், பஸ், ரேடியோ, பல்ப் போன்ற சொற்கள் தமிழில் கலந்தன.

*சோறு* என்னும் நல்ல தமிழ்ச் சொல் இருக்க *சாதம்* என்னும் சமசுக்கிருதச் சொல்லைப் பயன்படுத்துவதும், *நூல்*, *பொத்தகம்* போன்ற சொற்கள் இருக்க *புக்* என்று ஆங்கிலச் சொல் பயன்படுவதும் கௌரவ நோக்கத்துக்கான கடன்வாங்கல் ஆகும்.

குறிப்புகள்
-----------

1. ↑  கருணாகரன், கி. ஜெயா, வ. 2007, பக். 203.
2. ↑  Campbell, Lyle. பக். 64.

உசாத்துணைகள்
------------

* கருணாகரன், கி. ஜெயா, வ. மொழியியல், மெய்யப்பன் பதிப்பகம், சிதம்பரம், 2007.
* Campbell, Lyle. Historical Linguistics - An Introduction, The MIT Press, Cambridge, Massachusets, 2006.
**கடத்தூர் அர்ச்சுனேஸ்வரர் கோயில்** தமிழ்நாட்டில் திருப்பூர் மாவட்டம், கடத்தூர் என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[] இக்கோயிலுக்குத் தலவரலாறு உண்டு.

கோயில் அமைப்பு
--------------

இக்கோயிலில் அர்ச்சுனேஸ்வரர், கோமதி அம்மமாள் சன்னதிகளும், விநாயகர், சுப்பிரமணியர், காலபைரவர், சனீஸ்வரர் உபசன்னதிகளும் உள்ளன. இங்குக் கோயில் கல்வெட்டு உள்ளது. இக்கோயிலில் மூன்று நிலை கொண்ட ராஜகோபுரம் உட்பட மொத்தம் ஏழு கோபுரங்கள் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் சிவாகம முறைப்படி மூன்று காலப் பூசைகள் நடக்கின்றன. மாசி, சித்திரை, ஐப்பசி மாதம் திருவிழா நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**நன்னபனேனி ராஜகுமாரி**(Nannapaneni Rajakumari) ஒரு இந்திய அரசியல்வாதி மற்றும் ஆந்திர மாநில மகளிர் ஆணையத்தின் முன்னாள் தலைவரும், தெலுங்கு தேசம் கட்சியின் (டிடிபி) தலைவருமான ஆவார். அவர் தெலுங்கு தேசக் கட்சியின் அதிகாரப்பூர்வ செய்தித் தொடர்பாளர் ஆவார்.

அரசியல் வாழ்க்கை
----------------

என்.டி.ராமராவ் தெலுங்கு தேசம் கட்சியை தொடங்கியபோது இவர் அரசியலில் நுழைந்தார்.  ராஜகுமாரி ஆந்திர மாநில சட்டமன்ற உறுப்பினராக இரண்டு முறை சாட்டேனபள்ளி (1983-1985) மற்றும் வினுகொண்டா (1989-1994) தொகுதிகளில் தேர்ந்தெடுக்கப்பட்டார்.. இவர் நடேண்ட்லா பாஸ்கரராவின் அரசாங்கத்தில் கலாச்சார விவகாரங்கள் மற்றும் சுற்றுலாத்துறை அமைச்சராகப் பணியாற்றினார்.

என். ஜனார்த்தனா ரெட்டி மற்றும் டாக்டர் சென்னா ரெட்டி ஆட்சிகளின் போது இந்தியாவில் தலைமை கொறடா ஆன முதல் பெண் இவர். இவர் ஆந்திர மாநில மஹிலா காங்கிரஸின் தலைவராகவும், தெலுங்கு தேசம் கட்சியின் பெண்கள் பிரிவான தெலுங்கு மஹிலாவின் தலைவராகவும் இருந்தார்.

தெலுங்கானாவிலிருந்து சில குழுக்களின் அழுத்தத்தால் ஆந்திரப்பிரதேச மாநிலத்தை பிளவுபடுத்துவதற்கு எதிராக, டிசம்பர் 20, 2009 முதல், இவர் இறக்கும் வரை உண்ணாவிரதம் இருக்கப்போவதாக ராஜகுமாரி அறிவித்தார். மத்திய அரசு 2009 டிசம்பர் 9 அன்று பிரித்தல் செயல்முறை தொடங்கும் என்று அறிவித்தது, பின்னர் மாநிலத்தின் அனைத்து பகுதிகளிலிருந்தும் குழுக்களுடன் பரந்த ஆலோசனையின் பின்னரே இந்த செயல்முறை தொடங்கும் என டிசம்பர் 23 அன்று தெளிவுபடுத்தப்பட்டது. மத்திய அரசின் இந்த அறிவிப்புக்குப் பிறகு ராஜகுமாரி தன் உண்ணாவிரதத்தை நிறுத்தினார்.

ராஜகுமாரி பல நாவல்களை எழுதினார். அவற்றுள் 9 நாவல்கள் கொண்ட 'நன்னபனேனி நவரத்னாலு' தொடர் அடங்கும். பாடுவதிலும் எழுதுவதிலும் ராஜகுமாரியின் ஆர்வம் நன்கு அறியப்பட்டதாகும். ஒரு நல்ல ஓவியரும் கூட. ராஜகுமாரி அகில இந்திய வானொலியில் (ஏ.ஐ.ஆர்) 97 பிரதான நேர நிகழ்ச்சிகளில் பொது நலன்களின் பல்வேறு பிரச்சினைகள் குறித்து பேசியிருக்கிறார்.

படங்கள்
-------

ரத்னாவின் விஜேதா படத்தில் இவர் ஒரு நீதிபதியாக நடித்தார்.

குறிப்புகள்
-----------

1. ↑  "Can Chandrababu Naidu come back to power in Andhra Pradesh on his Rs 70,000 crore crop loan waiver scheme? : South, News - India Today". Indiatoday.intoday.in. 2012-11-23. 2013-07-19 அன்று பார்க்கப்பட்டது.
2. ↑  "Andhra Pradesh / Hyderabad News : Nannapaneni demands action against Nagam". *தி இந்து*. 2011-03-23. 2012-05-19 அன்று மூலம் பரணிடப்பட்டது. 2013-07-19 அன்று பார்க்கப்பட்டது.
3. ↑  "Telangana divide all pervasive here : Latest Headlines, News - India Today". Indiatoday.intoday.in. 2009-12-23. 2013-07-19 அன்று பார்க்கப்பட்டது.
4. ↑  "Sattenapalli Assembly Constituency Details". 2 September 2013 அன்று மூலம் பரணிடப்பட்டது. 19 July 2013 அன்று பார்க்கப்பட்டது.
5. ↑  "Vinukonda Assembly Constituency Details". 7 June 2013 அன்று மூலம் பரணிடப்பட்டது. 19 July 2013 அன்று பார்க்கப்பட்டது.
6. ↑  "Nannapaneni pulls a fast one". *The New Indian Express*. 2009-12-22. 2012-05-27 அன்று பார்க்கப்பட்டது.
7. ↑  "Nannapaneni appearing as justice in 'Vijetha'". indiaglitz.com. 17 டிசம்பர் 2012 அன்று மூலம் பரணிடப்பட்டது. 16 December 2012 அன்று பார்க்கப்பட்டது.

வெளி இணைப்புகள்
---------------

* ABN Insider interview with Nannapaneni பரணிடப்பட்டது 2012-03-11 at the வந்தவழி இயந்திரம்
* Nannapaneni demands action against DGP
* Nannapaneni injured in ‘attack’
* Nannapaneni slams YSR
* Nannapaneni’s agony unheard